b"\n_START_ARTICLE_\nErich Traub\n_START_SECTION_\nDesenvolupament\n_START_PARAGRAPH_\nDurant els anys 30, es va dedicar a la recerca en vacunes i virus, incloent el virus de pseudorabia i els virus de la Coriomeningitis linfoc\xc3\xadtica (LCM), a l'Institut Rockefeller de Recerca M\xc3\xa8dica Rockefeller, Princeton, NJ._NEWLINE_Traub va treballar a la Universitat de Giessen, Alemanya, des del 1938 al 1942, i des del 1942 al 1948 en el Reichsforschungsanstalt (f\xc3\xbcr Viruskrankheiten der Tiere) a Insel Riems (Illa Riems), que era un institut alemany de recerca de virus animals localitzat en el Mar B\xc3\xa0ltic, ara anomenat Friedrich Loeffler Institute. El Reichsanstalt era dirigit pel Prof. Dr. Otto Waldmann; Traub era el vicepresident i treballava directament per al subordinat d'Adolf Hitler, Heinrich Himmler. A Insel Riems, la feina del Dr. Traub va incloure anar a recollir personalment virus de la Pesta Bovina a Anat\xc3\xb2lia, a\xc3\xafllant-lo per poder-lo emprar com a arma contra el bestiar sovi\xc3\xa8tic. El Dr. Traub tamb\xc3\xa9 va experimentar amb el bacteri de Glanders destinant un especial inter\xc3\xa8s en els seus estudis sobre els microorganismes que destru\xc3\xafen el cervell.\n_START_SECTION_\nPortat als Estats Units\n_START_PARAGRAPH_\nEn les acaballes de la Segona Guerra Mundial, el Govern dels Estats Units va decidir portar als Estats Units als cient\xc3\xadfics nazis que tinguessin tecnologies de punta. Aix\xc3\xad Traub va ser portat als Estats Units des de la Uni\xc3\xb3 Sovi\xc3\xa8tica el 1949 sota l'auspici del programa del Govern dels Estats Units, Operaci\xc3\xb3 Paperclip, destinat a explotar el coneixement nazi aconseguit per Alemanya durant el III Reich._NEWLINE_Des de 1949 - 1953 va estar associat al Naval Medical Research Institute de Bethesda, (Operaci\xc3\xb3 Paperclip). Despr\xc3\xa9s, el 1953, va fundar i va dirigir una nova branca de l'Institut Loeffler aT\xc3\xbcbingen, Alemanya, dirigint-lo des de 1953 fins al 1963.\n_START_SECTION_\nAcusacions de nazisme\n_START_PARAGRAPH_\nEn el llibre Lab 257, Michael Carroll afirma que Traub era un Nazi (Traub era membre del NSKK (cos de motoristes, subsidiari de les SA, des de 1938-1942; ell no era membre del NSDAP o SS; Traub i la seva esposa eren membres del Amerika Deutscher Bund des de 1934-1935). Tot i que, en els Judicis de Nuremberg, l'organitzaci\xc3\xb3 NSKK va ser declarada condemnable per\xc3\xb2 no criminal, Carroll afirma que Traub treballava directament per a Heinrich Himmler, cap de les SS i de la Gestapo, qui el 1943 va prendre el control de l'Innenministerium (en idioma alemany: Innenministerium, \xe2\x80\x98Ministeri de l'Interior\xe2\x80\x99); el Reichsanstalt va ser transferit administrativament al Ministeri de l'Interior el 1943. La cadena de comandament era Himmler, Conti, Dr. Kurt Blome, Waldmann i Traub. El 1944 Blome va ordenar a Traub recollir personalment bacteris de Pesta Bovina a Turquia; per\xc3\xb2 al seu retorn es va comprovar que la cepa no era virulenta, aix\xc3\xad que l'empresa va ser un frac\xc3\xa0s._NEWLINE_Carroll afirma tamb\xc3\xa9 que Traub va visitar els laboratoris de recerca de Plum Island, New York en almenys 3 ocasions en la d\xc3\xa8cada de 1950. La instal\xc2\xb7laci\xc3\xb3 de Plum Island, operada pel Departament d'Agricultura, feia experimentacions en la malaltia glosopeda, una de les \xc3\xa0rees d'experi\xc3\xa8ncia de Traub. A Traub li va ser oferta una posici\xc3\xb3 executiva a Plum Island el 1958, la qual va declinar. Carroll i John Loftus, afirmen que encara que els Estats Units van desenvolupar bacteris a Plum Island, la connexi\xc3\xb3 entre Plum Island - Malaltia de Lyme - Erich Traub \xc3\xa9s nom\xc3\xa9s ficci\xc3\xb3. Traub va treballar com a expert en febre aftosa per a la FAO des de 1963 al 1967, i a Ankara, Turquia, des de 1969 fins al 1971. Es retir\xc3\xa0 del servei civil alemany federal el 1971. El 1972, en ocasi\xc3\xb3 del 500 aniversari de la Ludwig-Maximilians-Universit\xc3\xa4t - LMU), de Munic, Traub va rebre el Doctorat Honoris causa pels seus assoliments en virologia b\xc3\xa0sica i aplicada (recerca b\xc3\xa0sica en virus de la Coriomeningitis linfoc\xc3\xadtica (LCM); definici\xc3\xb3 i diagn\xc3\xb2stic de ceps de Febre Aftosa (FMD) i les seves variants; desenvolupament d'adsorbents bovins contra la Grip aviaria, la Malaltia de Teschner del porc, i erisipelas del porc)._NEWLINE_L'Alemanya Nazi no va produir armes biol\xc3\xb2giques. Hitler personalment va bloquejar el desenvolupament de tals armes. Es va recolzar el desenvolupament de vacunes amb motius defensius com \xc3\xa9s conegut, la Convenci\xc3\xb3 sobre Armes Biol\xc3\xb2giques (BWC), va entrar en vig\xc3\xa8ncia el 26 de mar\xc3\xa7 de 1975, prohibint el desenvolupament, producci\xc3\xb3, i emmagatzematge d'armes biol\xc3\xb2giques o t\xc3\xb2xiques; nom\xc3\xa9s permetent-se els aspectes de guerra biol\xc3\xb2gica concernents a la profilaxi i altres desenvolupaments pac\xc3\xadfics. La recerca sobre vacunes \xc3\xa9s leg\xc3\xadtima, no obstant aix\xc3\xb2 hi ha alguns membres de la comunitat cient\xc3\xadfica internacional com la Dra Patricia Doyle, PhD que veuen el laboratori de Traub simplement com una prolongaci\xc3\xb3 de Fort Detrick, i com a tal est\xc3\xa0 lligat a l'estudi dels virus com a armes, virus com el de la sida o el virus del Nil Occidental."